เรื่องร้องเรียน (สะพาน) วันที่ 2022-09-14 17:02:03 — แขวงบางค้อ เขตจอมทอง กรุงเทพมหานคร
สนง. เขตจอมทอง ฝ่ายโยธา จ้างผู้รับเหมา หจก. วีระชัยก่อสร้าง มาทำสะพานปูน คสล. ที่ข้ามคลองระบายน้ำ บริเวณท้ายซอยวุฒากาศ53 และทำหมุดหลักเขตแนวรังวัดที่ดินของที่บ้านหลุดหาย ซึ่งข้าพเจ้าแจ้งเรื่องไปที่ กทม.1555 เลขที่รับแจ้ง20153/65 และเลขที่รับแจ้ง47934/65 หลังจากนั้นเมื่อวันที่8ก.ย.65 ทางโยธาเขตติดต่อทาง สนง.ที่ดินบางขุนเทียน มาปักหมุดหลักเขตใหม่ แต่มาทำในเวลาที่คนไปทำงานซึ่งคนที่ดูแลเรื่องนี้ไม่อยู่บ้าน และมีการแอบอ้างให้ญาติข้างบ้านที่ไม่มีความเข้าใจมารับทราบการปฏิบัติหน้าที่ โดยได้มีการปักหมุดใหม่ไม่ตรงกับตำแหน่งเดิมที่หลุดไป และหมุดไม่มีสลักเลขที่เหมือนหมุดเถื่อน  โดยตำแหน่งที่ปักหมุดใหม่ล้ำเข้ามาตรงกับแนวกำแพงของตัวบ้าน ที่ไม่ตรงกับแนวรังวัดข้างบ้านเดิม มีผลทำให้แนวเขตริมคลองข้างบ้านถูกล้ำที่เข้ามา กลายเป็นว่า สิ่งปลูกสร้างที่ข้างบ้านที่เป็นทางเดินริมคลอง จะกลายเป็นที่สาธารณะ ไม่ได้อยู่ในเขตที่ดินของบ้าน จึงขอให้ประสานงานทาง ฝ่ายโยธา สนง. เขตจอมทอง ติดต่อ จนท. สนง. ที่ดินบางขุนเทียน ให้มาปักหมุดแนวรังวัดใหม่ให้ถูกต้องตรงกับตำแหน่งเดิมที่หลุดไป และหมุดที่มาปักจะต้องมีสลักเลขที่ของ สนง. ที่ดิน ให้ถูกต้อง  ซึ่งผมได้สอบถามไปทาง สนง. ที่ดินบางขุนเทียน ทาง จนท. รังวัด คุณสมศักดิ์ แจ้งว่าทาง สนง. เขตจอมทอง ได้แจ้งมาทาง สนง. ที่ดินบางขุนเทียน ให้ไปปักหมุดแนวเขตสาธารณะหน้าบ้าน และบอกว่าถ้าจะวัดใหม่ ให้ผมแจ้งไปทางเขตจอมทองให้ทำเรื่องมาใหม่เพื่อให้ทาง สนง. ที่ดิน ไปทำรังวัดเขตที่ดินของบ้าน และเจ้าบ้านหรือคนที่ยื่นเรื่องร้องเรียนต้องมาดูหน้างานและแสดงความยินยอม ตกลงให้ปักหมุดหลักเขต จึงขอให้ทาง ฝ่ายโยธา เขตจอมทอง ทำเรื่องเข้าไปที่ สนง. ที่ดินบางขุนเทียน อีกครั้ง เพื่อนัดหมายข้าพเจ้าให้มาดูหน้างาน ในการทำรังวัดแนวเขตที่ดินของบ้าน